cyanic-selkie/wikianc huggingface dataset:
Lorenzo Bilotti
Han representerte Italia under Vinter-OL 2018 i Pyeongchang, hvor han ble nummer 27 i firer-bob.
Under Vinter-OL 2022 i Beijing, ble han nummer 15 i firer-bob.
Pigouskatt
Pigou-skatt er en skatt som tvinger produsenten av en negativ eksternalitet å ta inn over seg de samfunnsøkonomiske kostnadene den påfører omgivelsene. Som eksempel kan nevnes bøtelegging eller skatt ved forurensing.
Begrepet er oppkalt etter den britiske økonomen Arthur Cecil Pigou (1877–1959) som også utviklet begrepet økonomiske eksternaliteter.
O’Higgins
O'Higgins er en region i Chile. Det offisielle navnet er V Región de Libertador General Bernardo O'Higgins og regionen regnes som region VI fra nord til sør. Regionen er oppkalt etter Chiles frigjøringshelt Bernardo O'Higgins.
Det kraftige Rapel vannkraftverk er installert i kommunen La Estrella i denne regionen, beliggende i Cardenal Caro-regionen.
Rochus Misch
Rochus Misch (født 29. juli 1917 i Oppeln, død 5. september 2013 i Berlin) var SS-Oberscharführer i Leibstandarte-SS Adolf Hitler og arbeidet som kurer, vakt og telefonoperatør for Adolf Hitler i tiden 1940 til 1945. Han var det siste gjenlevende vitnet fra Førerbunkeren.
Bakgrunn
Misch ble tidlig foreldreløs og vokste opp hos besteforeldrene. Etter å ha vært i malerlære, meldte han seg i 1937 til SS. Under felttoget i Polen i 1939 ble han såret ved et skudd i lungen. Under slaget ved Modlin, en sterk festing nær Warszawa, Misch forsøkt å forhandle frem dets kapitulasjon skjønt han selv var blitt såret; for dette ble han tildelt Jernkorset.
Daa ble frisk, meldte han seg med de aller beste anbefalinger fra sin sjef til ny tjeneste for SS-Obergruppenführer Julius Schaub, Hitlers sjefsadjutant, og ble ansatt.
Hitlers livvakt
Som medlem av Hitlers faste stab reiste han med den tyske toppledelsen til de ulike bunkrene hvor de til enhver tid oppholdt seg. 16. januar 1945, etter at tyskernes hadde mislyktes i sitt (aller) siste større angrep, Ardenneroffensiven, flyttet Misch med resten av Hitlers personlige stab inn i Førerbunkeren i Berlin, som han stort sett ikke forlot før sammenbruddet 2. mai. Misch tok hånd om alt direkte samband til og fra bunkeren og var den eneste i bunkeren som var bevæpnet utover vaktene ved inngangen.
Fangenskap
Misch ble tatt til fange av russerne på Stettiner Bahnhof senere samme dag da han flyktet fra bunkeren 2. mai 1945, rett før russerne tok bunkeren. Han ble tatt med til Moskva, der han ble avhørt og angivelig torturert. Han satt i sovjetisk fangenskap i fangeleirer i Kasakhstan og Ural fram til 1954.
Tilbake til Berlin
Misch vendte hjem til Berlin og sin ektefelle Gerda etter at han ble løslatt fra fangenskapet. Han tok opp sitt tidligere yrke som maler og bodde som pensjonist bare 2 km fra Førerbunkeren.
Da Berlinmuren falt i november 1989, ble også Førerbunkeren gjenoppdaget. Misch gikk da offentlig ut og ba om at den ikke måtte bli fjernet da den er et viktig krigsminne.
Misch kom igjen i overskriftene i mai 2005 da han foreslo at det skulle reises en plakett for de drepte Goebbelsbarna og han ble beskyldt for å sverte holocaustsofrenes minne.
Etter at Bernd Freytag von Loringhoven døde i 27. februar 2007 var Misch det siste gjenlevende vitnet fra Førerbunkeren fram til sin død.
I april 2006 ble det sendt en dokumentarfilm om ham i den tyske TV-kanalen MDR, under tittelen «Der letzte Zeuge – Rochus Misch», (Det siste vitnet – Rochus Misch), og samtidig ble også hans memoarer utgitt i Frankrike: «J'etais garde du corps d'Hitler», (Jeg var Hitlers livvakt) som straks gikk inn på 10.-plass på den franske bestselgerlisten. Boken er også gitt ut i Sør-Amerika, Japan, Spania, Polen og Tyrkia; og ble gitt ut i Tyskland høsten 2007 med tittelen Ich war Hitlers Leibwächter.
Misch var tilsynelatende lojal overfor Hitler frem til sin død i 2013.
Jimmy James
James Ekgren, kjent under artistnavnet Jimmy James, er en norsk produsent, låtskriver og artist.
NM i hopp uten tilløp 1921
NM i hopp uten tilløp 1921 var en del av NM i friidrett 1921.
Mesterskapet ble arrangert i Kristiania 17. april.
Ernst Ludwig II av Sachsen-Meiningen
Ernst Ludwig II (født 8. august 1709 i Coburg, død 24. februar 1729 i Meiningen) var hertug av Sachsen-Meiningen fra 1724 til 1729.
Han var den tredje, men andre overlevende sønn av Ernst Ludwig I av Sachsen-Meiningen og hans første hustru, Dorothea Marie av Sachsen-Gotha.
Hans eldre bror Josef Bernhard døde den 22. mars 1724 og Ernst Ludwig ble da arving til hertugdømmet. Når faren døde sju måneder senere overtok Ernst Ludwig II hertugdømmet, bare 15 år gammel, sammen med sin yngre bror Karl Friedrich.
Både Ernst Ludwig II og Karl Friedrich var mindreårige da de tok over hertugdømmet, så onklene Friedrich Wilhelm og Anton Ulrich tjenestegjorde som verger inntil 1733.
Ernst Ludwig II døde etter fem år som hertug. Han ble 20 år gammel og ble aldri gift. Den yngre broren Karl Friedrich tok over ved hans død.
Svalbardsildre
Den har trolig oppstått som en hybrid mellom bekkesildre og knoppsildre. I enden av stengelen er det én enkelt blomst, og i bladhjørnene oppover stengelen sitter det yngleknopper. Planten sprer seg også ved hjelp av underjordiske utløpere. Arten har strengere krav til voksested enn knoppsildre, og finnes bare på dyp, våt mose, ofte langs bredden av små bekker.
Arten er bare kjent fra Svalbard, der den er utbredt over hele øygruppen. Gamle herbarieeksemplarer tyder på at den kanskje også finnes på Novaja Semlja. I Oppdal i Sør-Norge finnes en art med samme opprinnelse, oppdalssildre, men den har ikke utløpere og annerledes blomster og yngleknopper. Lignende hybrider er også funnet i Nordland og Finnmark.
Grimsøya
Grimsøya eller Grimsøen fra tidligere, er en øy i Indre Oslofjord med 44 eiendommer. Det er fergeforbindelse i sommerhalvåret fra Bruksveien på Snarøya. Grimsøya er bilfri, har egen velforening og ble i 2013 tilsluttet offentlig vann og avløp via VVA AS. Øya fikk elektrisitet på midten av 50-tallet. Hans Hansensvei går fra Snarøysundet i nord til Ollebukten i syd ca. 1,4 km.
Pierpaolo Frattini
Pierpaolo Frattini (født 23. februar 1984) er en italiensk roer som spesialiserer seg i dobbeltfirer. Under Sommer-OL 2012 i London representerte han landet sitt, der han ble nummer 11.
Bay Area Rapid Transit
Bay Area Rapid Transit (BART) er et togsystem som knytter San Francisco sammen med tilhørende forsteder øst og sør i San Francisco Bay Area. Per april 2010 er det fem linjer, og disse utgjør et sluttet system med en lengde på 167 kilometer og 43 stasjoner uten forbindelse med jernbanen. Systemet har en egen standard for tunnelhøyde og bredere sporvidde. Den første linjen ble innviet den 11. september 1972. De forbinder San Francisco med steder som Oakland, Berkeley og San Francisco internasjonale lufthavn. Med skyttelbusser er det også forbindelse med Oakland internasjonale flyplass.
Stasjonsavstanden er større enn for de fleste tunnelbaner – nærmere 4 km i gjennomsnitt, dog 500-1000 m i sentrum. Togenes høye toppfart (129 km/t) og den relativt lange avstanden mellom stasjonene gir en så høy middelhastighet som 53 km/t, hvilket er viktig for å konkurrere med bil i de relativt tynt befolkede fjernforstedene til San Francisco. Bil er dessuten det ledende transportmiddelet i USAs byer. Linjene har relativt lav turtetthet for en tunnelbane, kvartersvis, noe som gir systemet iblant mer anerkjennelse som pendeltog enn tunnelbane. I sentrum går fire av linjene i samme spor, hvilket gir et tog hvert fjerde minutt. Gjennom sentrum og under bukten mellom stasjonene West Oakland og Balboa Park går jernbanen i en tunnel som er 20 km lang, USA:s lengste jernbanetunnel (dersom det er en jernbane). Ut ifra en tilnærming er ikke underjordiske stasjoner del av en tunnel. Under bukten går det en 9 km lang uavbrutt tunnel kalt «Transbay Tube».
BART er et av USAs mest trafikkerte kollektivtransportsystemer. Det årlige passasjertallet passerte 100 mill. i finansåret 2006/07 og er nå (2010) ca. 115 mill. (Burmeister 2010). Som tunnelbane eller metro ligger BART på 5.-plass i USA. Sammenlignet med andre T-baner er trafikkarbeidet er større enn passasjertallene antyder fordi togene er hurtigere og reisene gjennomsnittlig lengre. Regnes BART som et lokaltognett, er det USAs mest brukte, men New York har to systemer med til sammen flere passasjerer enn BART (Burmeister 2010).
Utover dette tunnelbanesystem finnes det i San Francisco et system kalt Muni Metro, hvilket er et sporvognsnett som går sammen med biltrafikk utenfor byen og i tunneler gjennom sentrum, med høye plattformer. Visse stasjoner blir delt med BART, nesten ulike spor, noe som gir bra overgangsmuligheter.
Fra San Francisco og sørover finnes det et separat pendeltogssystem, kalt Caltrain, som går til blant annet Palo Alto og San Jose. Disse togene går fra et ganske sentralt liggende stasjon, men overgang fra BART skjer i første omgang i Millbrae, nær flyplassen.
En hybrid mellom T-bane og lokaltognett
thumb|right|Overgang BART–buss ved Bay Fair Station BART er kalt en hybrid mellom T-bane og lokaltognett. Teknisk er BART en rask tunnelbane; funksjonelt er BART et lokaltognett eller et S-banesystem. Som en vanlig T-bane går BART-togene helt og holdent på egen trasé, atskilt fra all annen trafikk. Her skiller BART seg fra f.eks. lokaltogene og S-banetogene i og rundt europeiske storbyer, som ofte deler sporene med andre tog. Også sporvidden (1676 mm) avviker fra standarden på jernbaner (1435 mm). BART-togene kan derfor ikke utnytte restene av de gamle jernbanelinjene i San Francisco-området, slik f.eks. den noe senere anlagte bybanen i San Diego gjør. I tillegg må bl.a. arbeidsvogner og vedlikeholdskjøretøy spesialbygges.
Som ved vanlige tunnelbaner får BART-togene likestrøm fra en 3. strømskinne. Spenningen på 1000V er høyere enn vanlig for 3.-skinne-systemer (selv om Michigan Railway tidlig på 1900-tallet forsøkte seg med 2400V på enkelte linjer ). Minste kurveradius er 120 m, og bratteste stigning 4 %. Vognene er 3,2 m brede, som mye av Amtraks materiell.
BART-togene er automatisert, og siden alle tog har lik plassering av dørene, har en avmerket nøyaktig hvor disse stopper på perrongene. På den måten går passasjerutvekslingen raskere. Togenes stoppetid er minst 20 sekunder.
Samvirket med annen trafikk
Om BART er fysisk skilt fra annen trafikk, så samvirker systemet selvfølgelig med andre transportmidler. Dette er desto mer nødvendig pga. den store avstanden mellom stasjonene og et utbyggingsmønster (iallfall i forstedene) tilpasset bilismen, slik at en stor del av influensområdet ligger utenfor gangavstand fra stasjonene. Enkelte steder er sporene lagt i midtrabatten på de veldige motorveiene, og helt fra starten har en forsøkt å trekke til seg bilister ved innfartsparkering (Tuma 1979, s. 132), selv om ikke alle stasjoner har denne muligheten. Noen stasjoner har sykkelparkering innenfor et avlåst område for å sikre mot tyverier. Sykler kan medtas unntatt på enkelte strekninger i rushtidene. På enkelte stasjoner finnes perronger med BART-tog på den ene siden og ordinære tog fra Caltrain på den andre. Under selve San Francisco har BART en felles tunnel og stasjoner med bybanen Muni Metro, hvor bybanen går i øverste og BART i nederste etasje. Matebusser bidrar til å øke BARTs trafikkgrunnlag.
Tilbud og kapasitet
BART er i drift ca. kl. 4-24. De fire nattetimene er systemet stengt for vedlikehold. Avgangsfrekvensen tilsvarer omtrent T-banen i Oslo. Hver rute har stort sett avganger hvert kvarter det meste av driftsdøgnet på hverdager (med 20-minutters avganger kveld og helg). I tillegg finnes en rushtidsrute på en kortere strekning. Det meste av linjenettet betjenes av flere ruter, og i rushtidene har enkelte stasjoner 20 avganger per time i rushretningen. Hver vogn har 64-68 sitteplasser og ca. 80 ståplasser. Andelen sitteplasser er høy til tunnelbane å være – enda et eksempel på at BART funksjonelt er mer av et lokaltognett enn en T-bane. Togene kjøres med 3-10 vogner. En linje har altså en teoretisk kapasitet på nærmere 30 000 passasjerer (hvorav ca. 13 000 sitteplasser) per time og retning. Foreløpig finnes ikke nok materiell til å utnytte kapasiteten helt, og som ved alle kollektivsystemer er det svært dyrt å anskaffe materiell som er i bruk bare noen få timer i døgnet. Vognparten består av ca. 670 vogner. 59 av de eldste vognene (bygget i 1968–71) er fortsatt i bruk. (Hertwig 2010). BART er ment å være godt sikret mot jordskjelv. Det store skjelvet i 1989 ødela veibroen over bukten for lange tider, likeså flere motorveier. Derimot var BART i drift igjen allerede seks timer etter skjelvet (Hertwig 2010).
BARTs fremtid
Ved 50-årsjubileet til organisasjonen BART i 2007 ble planer for de nærmeste 50 år fremlagt. Det ble lagt vekt på bedre punktlighet, driftssikkerhet og service innen BARTs kjerneområde fremfor utbygging til fjerntliggende forsteder. Trafikken er jo størst i de mer sentrumsnære områdene, og BART er neppe særlig egnet til å betjene daglige arbeidsreiser på mer enn 30-40 km – med mindre en begynner med en eller annen form for ekspresstjeneste. Planene omfatter bl.a. en ny, firespors Transbay-tunnel med to BART-spor og to spor med standard sporvidde for vanlige tog, også ev. høyhastighetstog. Det har også vært foreslått å bygge dubleringsspor langs hele linjenettet (både for å øke kapasiteten og for å kunne holde systemet i gang når det ene dobbeltsporet er stengt pga. uhell eller vedlikehold) – og å gå over til standard sporvidde.
Som en del av et ønske om å forlenge BART til Silicon Valley ble Warm Spring Extension påbegynt i 2009. Prosjektet omfatter en forlengelse på 8,7 km sørover fra Fremont BART Station til en ny Warm Springs Station, med eller uten en mellomliggende stasjon. Den nye endestasjonen får bl.a. over 2000 parkeringsplasser, og BART håper å få forlengelsen klar til 2014. En allerede åpnet hundepark i Fremont, med egne avdelinger for store og små hunder, fremheves som en viktig del av prosjektet. Det hele er beregnet å koste 890 mill. dollar.
Kilder
J.Tuma 1979: The pictorial encyclopedia of transport. Eng. utg. v/The Hamlyn Publishing Group Ltd.; ISBN 0 600 38762 3. Jürgen Burmeister 2010: Commuter Railways in den USA. Stadtverkehr 1-2/2010, s. 48-50. Roland Hertwig 2010: Schienengebundner Nahverkehr in San Francisco. Stadtverkehr 6/2010, s. 40-46.
Gjensidige Cup 2017
Gjensidige Cup 2017 var den første utgaven av Gjensidige Cup, en firenasjoners håndballturnering for menn, og ble vunnet av Norge. Turneringen ble arrangert i Terningen Arena i Elverum fra 8. til 11. juni 2017, som oppkjøring mot de avsluttende EM-kvalifiseringskampene.
Allstar-lag
Fire nordmenn og én spiller fra hver av de andre tre nasjonene ble tatt ut på allstar-laget:
Mahavairocana Tantra
Mahāvairocana Tantra eller Mahāvairocanasūtraen (tradisjonell kinesisk: 大毘盧遮那成佛神變加持經; pinyin: dà pílúzhēnà chéngfó shénbiàn jiāchí jīng, også kjent som 大日经 da ri jing), også kjent som Abhisaṃbodhi Tantra eller som Mahāvairocana Abhisaṃbodhi Vikurvita Adhiṣṭhāna Tantra, er en hellig tekst innenfor den buddhistiske retningen vajrayana. I tibetansk buddhisme er den klassifisert som en charyā tantra. Innenfor Shingon-skolen i japansk buddhisme er den en av to sentrale tekster (den andre er vajraśekharasūtraen). Teksten er også viktig innenfor den japanske skolen Tendai.
Dražen Silić
Dražen Silić (født 25. mai 1985) er en kroatisk bobkjører.
Han representerte Kroatia under Vinter-OL 2018 i Pyeongchang, hvor han ble nummer 28 i firer-bob.
Helmer Mikkelsen
Helmer Mikkelsen (født 26. september 1930 i Børselv, død 19. juni 1989) var en norsk lærer og politiker (Ap). Han var fylkesordfører i Finnmark på 1980-tallet.
Mikkelsen var utdannet lærer ved Tromsø lærerskole. Før han ble politiker, var han skolesjef i Porsanger. Han var også nestformann i Finnmark Arbeiderparti i flere år fra 1968. Han var ordfører i Porsanger i perioden 1967 til 1975 og fylkesordfører i Finnmark fra 1984 til 1987. Han var medlem av Finnmark fylkesting fra 1975 til 1987.
Mikkelsen var sønn av Hans Petter Mikkelsen (f. 1894, d. 1986) og Kristine Samuelsen (f. 1901, d. 1991).
Amarkantak kullkraftverk
Amarkantak kullkraftverk, eller Lanco Power Project, er et kullkraftverk under bygging ved Korba i delstaten Chhattisgarh, India. Brenselstypen blir bitumenøst kull. Det åpnes to 300 MW-enheter i 2012, mens fase to innebærer bygging av to 660 MW-enheter. Totaleffekten skal bli 1 920 MW fordelt på to enheter når anlegget står ferdig. Utbygger er Lanco Group.
Kim Fairchild
Kim Fairchild (født 26. november 1966 i New York), er en norsk sanger, skuespiller og entertainer. Familien flyttet til Bergen i 1968. Fairchild har medvirket i en rekke norske TV-produksjoner, som Lollipop, Beat for beat, God Morgen, Norge! og TV2s Jubileumsshow, samt at hun endte på andreplass i Melodi Grand Prix 1993 med sangen «Foruten vind» sammen med Stein Hauge. Sammen med bandet sitt «Kim Fairchild Band», nå « Ruffmix», har hun turnert i hele Norge og har med sin røffe soul/jazz/rock blitt sammenlignet med Aretha Franklin og Tina Turner. I 2021 spilte hun rollen som den avslappede politistasjonssjef Judith i Netflix sin miniserie "Post Mortem: Ingen dør på Skarnes"
Ruffmix
Fairchild har hatt sentrale roller i flere ulike revy-, teater- og sceneoppsetninger: Hun har også deltatt i Parodi Grand Prix tre ganger, i 2005, 2006 og 2008. Fairchild er kjent for sin dype sangstemme og har i en årrekke holdt mange konserter både med eget band og diverse jazzensembler. Som plateartist debuterte hun likevel først i 2003, da hun ga ut den kritikerroste platen All of Me, som var en samling med 12 gamle Billie Holiday-låter. I 2015 ga hun ut albumet Spring Soon, med en samling Billie Holiday-låter i tillegg til egne.
Chris Cook
Chris Cook er navnet til flere personer:
Humberto Ak’ab’al
Humberto Ak'ab'al (født 31. oktober 1952 i Momostenango, død 28. januar 2019 i Guatemala by) er en quiché-poet fra Guatemala. Han skriver på både quiché og spansk, og poesien hans er også oversatt til flere andre språk. Ak'ab'al har vunnet en rekke litteraturpriser.
Free to Choose
Free to Choose (1980) (norsk: Fri til å velge) er en bok og ti-delt TV-serie av økonomene og ekteparet Milton og Rose Friedman som fremmer prinsipper om fri markedskapitalisme. TV-versjonen ble sendt på den amerikanske fjernsynskanalen PBS i 1980 og en oppdatert versjon i 1990.
Oversikt
Free to Choose: A Personal Statement framholder at det frie markedet fungerer best for alle medlemmer av et samfunn, gir eksempler på hvordan det frie markedet skaper velstand, og framholder at det kan løse problemer der andre tilnærminger har mislyktes. Boken ble publisert i januar 1980, inneholder 297 sider og har 10 kapitler.
Serien ble sendt på den amerikanske fjernsynskanalen PBS fra januar 1980. Det generelle formatet var at dr. Friedman besøkte steder fra hvor han fortalte om en rekke suksess- og fiaskohistorier gjennom tidene som han tilskriver kapitalismen eller mangel derav (f.eks Hongkong får ros for sine frie markeder, mens India får kritikk for sentralisert planlegging). Etter den primære visningen engasjerte dr. Friedman seg i diskusjon med en rekke utvalgte debattanter trukket fra fagforeninger, akademia og næringsliv, slik som Donald Rumsfeld (da av GD Searle & Company) og Frances Fox Piven av City University of New York. Samtalepartnere ville tilby innvendinger mot forslag fremsatt av Friedman, som i sin tur svarte. Etter den siste episoden satt Friedman ned for et intervju med Lawrence Spivak.
Serien ble sendt i en oppdatert versjon med fem episoder i 1990 med Linda Chavez som moderator. Arnold Schwarzenegger, Ronald Reagan, Steve Allen og andre gir personlige introduksjoner til hver episode i serien. Denne gangen, etter dokumentardelen, sitter Friedman ned med en enkelt motstander for å diskutere problemstillingene i episoden.
Standpunkter
Free to Choose er et forsvar for hvorfor politisk og økonomisk frihet ikke kan adskilles og er etter Friedman sin oppfatning det eneste moralske systemet som finnes. Det blir i boken nøye beskrevet hvordan gode intensjoner nesten bestandig blir ødelagt når det statlige blander seg inn.
Friedman støttet fri, uregulert laissez-fairekapitalisme og kritiserte statlig intervensjonistisk politikk og dens kostnader i personlig frihet og økonomisk effektivitet i USA og utlandet. Forfatterne argumenterer mot statlig beskatning på drivstoff og tobakk og statlig regulering av det offentlige skolesystemet. Friedman hevder at Federal Reserve forverret den store depresjonen ved å neglisjere nedgangen i pengemengden årene forut.
På temaet velferd hevder Friedman at praksisen i dagens velferdsordninger skaper «myndlinger av staten» i motsetning til «selvhjulpne individer» og foreslår en negativ inntektsskatt som et mindre skadelig alternativ. Friedman argumenterer også for å avskaffe Food and Drug Administration, strammere kontroll av pengemengden sentralbanken lager, og oppheve lover som favoriserer fagforeninger.
Fire måter å bruke penger
Friedman sier det er fire måter å bruke penger:
Den fjerde beskriver statlig pengebruk og Friedman argumenterer at privat sektor gir bedre kvalitet til en lavere pris enn staten er i stand til. Han trekker spesielt frem private velferdsfond som var vanlig i lokalsamfunn i USA før staten overtok. Friedman argumenterer at jo mer folk får beholde av pengene sine og bruke selv fremfor at staten skattlegger og bruker pengene på folks vegne, jo bedre vil samfunnet få nytte av pengene.
Videokapitler (1980-versjonen)
Hver episode er en time lang og består av to deler. Første halvtimen en er dokumentar av Milton Friedman hvor han presenterer sitt synspunkt og forskning angående episodens tittel. Den andre halvtimen er en påfølgende debatt mellom Friedman og tre eller fire gjestedebattanter med forskjellige synspunkter rett etter at de har sett Friedmans dokumentar. Robert McKenzie er debattmoderator.
Markedets makt
(Original tittel: The Power of the Market) (Abstrakt) (Video)
Gjestedebattanter:
Kontrolltyrrani
(Original tittel: The Tyranny of Control) (Abstrakt) (Video)
Gjestedebattanter:
Anatomi av krise
(Original tittel: Anatomy of Crisis) (Abstrakt) (Video)
Fra vugge til grav
(Original tittel: From Cradle to Grave) (Abstrakt) (Video)
Gjestedebattanter:
Skapt like
(Original tittel: Created Equal) (Abstrakt) (Video)
Gjestedebattanter:
Hva er galt med skolene våre?
(Original tittel: What's Wrong with Our Schools?) (Abstrakt) (Video)
LinuxPPC
LinuxPPC er en tidligere amerikansk Linuxdistribusjon som var basert på Fedora. Distribusjonen benyttet vindusbehandlerene AfterStep, Blackbox, Wmaker, såvel som skrivebordsmiljøet KDE og hadde PowerPC som plattform.
Free to Choose
Hva er galt med skolene våre?
Gjestedebattanter:
Hvem beskytter forbrukeren?
(Original tittel: Who Protects the Consumer?) (Abstrakt) (Video)
Gjestedebattanter:
Hvem beskytter arbeideren?
(Original tittel: Who Protects the Worker?) (Abstrakt) (Video)
Gjestedebattanter:
Hvordan kurere inflasjon
(Original tittel: How to Cure Inflation) (Abstrakt) (Video)
Gjestedebattanter:
Hvordan forbli fri
(Original tittel: How to Stay Free) (Abstrakt) (Video)
Istedenfor en debatt har siste episode en diskusjon mellom Milton Friedman og Lawrence E. Spivak hvor Spivak spør Friedman spørsmål.
Rinzai
Rinzai-shū (japansk: 臨済宗; kinesisk: 临济宗; pinyin: línjì zōng) er en av tre skoler innenfor Zen i japansk buddhisme (de to andre er Sōtō og Ōbaku). Skolen er den japanske avleggeren av den kinesiske skolen Linji sin ble grunnlagt under Tangdynastiet av Linji Yixuan. Skolen ble innført i Japan i 1168 av Myōan Eisai.
Otakar Lada
Otakar Lada (født 22. mai 1883 i Praha, død 12. juli 1956) var en böhmisk fekter som deltok i de olympiske leker 1908 i London.
Lada vant en bronsemedalje i fekting under Sommer-OL 1908 i London. Han var med på det böhmiske laget som kom på tredjeplass i lagkonkurransen i sabel bak Ungarn og Italia.
Dora Carrington
Dora de Houghton Carrington (1893–1932) var en engelsk kunstmaler.
Liv
Carrington var datter av en ansett advokat i Hereford. Talentet hennes gjorde seg tidlig gjeldende, og ved siden av vanlig skoleundervisning tok hun tegnetimer. Senere vant hun et studiestipend ved det rennomerte Slade School of Fine Art i London, der hun ble kjent med Paul Nash, John Nash, Christopher Nevinson, Mark Gertler og Phyllis Gardner.
Carrington vant lite anerkjennelse i sin egen levetid og hadde bare to utstillinger som kunstner. Hun illustrerte i 1917 Two Stories med fire tresnitt. Den lille boka ble utgitt av Hogarth Press, og ekteparet Woolf sto for hver sin fortelling: Virginia Woolf med «The Mark on the Wall» og Leonard Woolf med «Three Jews».
Under første verdenskrig ble Carrington kjent med kritikeren og essayisten Lytton Strachey. For begge var det kjærlighet ved første blikk, men for den homofile Strachey skyldtes forelskelsen at han trodde Carrington var en vakker yngling. Likevel levde de i samliv i mange år. Strachey forelsket seg i Ralph Partridge, som Carrington giftet seg med i 1921 for å bevare forholdet til Strachey. Strachey døde av kreft i januar 1932, og bare et par måneder senere begikk den sorgtunge Dora Carrington selvmord ved hjelp av en gammel flintlåsbørse, etter at et første forsøk med eksosforgifting slo feil.
Anders Vassbotn
Anders Rasmusson Vassbotn (født 16. mai 1868 i Volda, død 30. august 1944 i Volda) var en norsk gårdbruker, salmedikter og politiker fra Venstre.
Vassboth var stortingsrepresentant i seks valgperioder fra 1913 til 1930. Han var valgt inn først fra Romsdals amt (1913–18), så fra enkeltmannskretsen Indre Sunnmøre (1919–21) og til sist fra Møre fylke (1922 –30). Fram til 1918 var han medlem av budsjettkomiteen, deretter av universitets- og fagskolekomiteen (formann fra 1925).
Han var medlem av herredsstyret i Volda fra 1902 til 1913 (ordfører fra 1911) og hadde styreverv i Norges Banks lokalavdeling i Ålesund, i Sunnmøre museum og i Søre Sunnmøre sykehus.
Han var varamedlem i Den norske Nobelkomite fra 1931 og medlem fra 1939.
Han var styremedlem i Noregs Ungdomslag fra 1896 til 1907, og var en mye brukt foredragsholder på frilynte ungdomsstevner.
Vassbotn skrev skuespill og dikt for ungdomslagsbevegelsen, mange av hans dikt finnes i skolesangbøker. Han er representert med én salme i Norsk salmebok 2013: «Å leva det er å elska», som han skrev i 1892.
Hypoksisk luft
Hypoksisk luft, også kjent som inert luft eller brannsikkert inneklima, betegner luft med et noe lavere oksygeninnhold og et noe høyere nitrogeninnhold enn normalt. Slik luft brukes bl.a. som brannforebyggende tiltak, og for automatisk brannslokking. Normal luft inneholder 78 % nitrogen og 21 % oksygen, mens hypoksisk luft for brannforebygging inneholder 5 prosentenheter mer nitrogen og tilsvarende mindre oksygen. Hypoksisk luft lages av en teknisk enhet som plasseres i ventilasjonssystemet.
Hypoksisk luft er en relativ ny oppdagelse i brannvernsammenheng. Metoden er lovende for brannvern i antikvariske bygninger, datatekniske rom, museumsmagasiner, biblioteker og arkiver. Metoden er best egnet i bygninger hvor luftutskiftingen kan holdes på et lavt nivå. Den meste kjente bygningen som bruker denne metoden er trolig Pentagon. Federal Aviation Administration stiller nå også krav til at den skal benyttes i deler av store flykropper.
Riksantikvaren har deltatt i et europeisk forskningsprosjekt om denne type brannvernteknologi.
Pantheon (andre betydninger)
Pantheon (fra gresk: παν-, pan-, «all-» og θεός, theos, «gud») kan vise til:
I en verdslig betydning betegner ordet et sted der nasjonens store menn og kvinner ligger gravlagt eller æres på annen måte.
Pantheon kan også henvise spesifikt en av følgende bygninger:
Pantheon er også brukt av organisasjoner og institusjoner:
Kyösti Kallio
Bakgrunn og virke
Kallio var bondesønn, og selv bonde, fra en større gård. Han het opprinnelig Gustaf Kalliokangas, men finnifiserte navnet, som så mange av sin generasjon. Han arvet interessen for lokalpolitikk etter faren, og da han i 1895 bosatte seg i Nivala engasjerte han seg bredt i lokalsamfunnet: som kommunepolitiker, menighetsrådsmedlem, i samvirkeorganisasjoner og som ungdomsleder. Han engasjerte seg etterhvert i Ungfinska partiet og deltok som bonderepresentant i de to siste sesjonene i stenderforsamlingen lantdagen.
Da Bondepartiet, Maalaisliitto, ble stiftet i 1906 meldte Kallio seg inn der, og han begrunnet partiskiftet blant annet med jordbrukspolitiske standpunkt. Han var partiets leder fra 1908 til 1916, «landbruksminister» i Oskari Tokois senat (egentlig regjering) i 1917 og senere statsminister i 1922.
Hans politiske profil ble meglerens rolle. Han var megler under en jordbruksstreik i 1917, var ansvarlig for matrasjonering og agiterte kontinuerlig for landreformer, som han mente ville virke sosialt utjevnende og dempe uroligheter. Jordloven fra 1922 ble kalt Lex Kallio og regnes som en milepæl i den finske republikkens historie. Han huskes også for sin forsoningstale – holdt i Nivala kirke 5. mai 1918 – rett etter borgerkrigen, hvor han advarte mot hevnaksjoner, oppfordret til forsoning og sa at «Det finnes ikke røde og hvite, bare finner som elsker sitt fedreland, borgere av republikken Finland, som føler seg som medlemmer av dette samfunnet og hører til her».
Han ble i noen grad kritisert for å være en passiv president, men hans forsvarere har beskrevet det som om Finland under Kallio «gikk tilbake til hverdagens parlamentarisme». Han reiste lite underlands, bare til Sverige og Estland, men hans reiser rundt i landet, sammen med fru Kaisa Kallio, vakte begeistring.
Under de politiske prosessene som ledet fram til den finske vinterkrigen valgte han en konsekvent og kompromissløs linje overfor Sovjetunionen. Dette grunnga han både med at ettergivenhet kunne skade landets indre samhold, og med at det var liten grunn til å tro at Stalin ville nøye seg med en lillefinger. Han deltok selv i liten grad i de praktiske politiske oppgavene under krigen, men hans rolle som nasjonens samlende leder og førende stemme vakte positiv internasjonal oppmerksomhet. Han led personlige tap under krigen, i og med svigersønnen Paavo Pihlajamaas død. Han bidro også personlig med å avstå jord til de hjemløse østfinnene som måtte flytte etter fredsslutningen.
Han ble rammet av et slag 28. august 1940 og fratrådte 27. november samme år. Han ble etterfulgt av daværende statsminister Risto Ryti. Kallio døde 19. desember 1940 på Helsingfors jernbanestasjon, der han skulle ta avskjed med det offentlige liv og vende hjem til Nivala. Han segnet om mens et militærorkester spilte Bjørneborgernes marsj.
Oxynoemacheilus panthera
Oxynoemacheilus panthera er en fiskeart.
Den er utbredt i elvene Nahr Baradá og Nahr al-A‘waj i det syriske Damaskus-bekkenet. Her finnes den i kilder og sakterennende bekker med mudder- eller grusbunn. Arten er truet på grunn av den sterke befolkningsveksten i Damaskus, som fører til høyere vannforbruk, og på grunn av klimaendringer som vil medføre mindre nedbør.
Rally-VM 2019
Rally-VM 2019 blir organisert av WRC og begynner 24. januar i Monte Carlo og avsluttes i Australia i november.
Johann Heinrich von Heucher
Johann Heinrich von Heucher (født 1677 i Wien, død den 23. februar 1747 i Dresden) var en tysk naturvitenskapsmann og livlege til August den sterke, konge av Polen.
Han ble som ung sendt av foreldrene til Wittenberg, hvor han etter syv års opphold oppnådde graden magister i filosofi. I 1709 ble han professor i medisin samme sted. I 1713 oppga han professoratet for en stilling ved hoffet i Dresden som livlege og hoffråd. Her ble han leder av det kongelige biblioteket samt kongens raritetskabinett, les Galeries des sciences. I 1729 ble han adlet av keiser Karl VI og oppnådde samme år å bli medlem av Royal Society.
Planteslekten Heuchera (alunrot) er oppkalt etter von Heucher.
Johan Petter Skogseth (1914–1989)
Johan Petter Skogseth (født 21. mai 1914, død 15. september 1989) var en norsk politiker (Sp) som var ordfører i Frosta fra 1962 til 1963.
Skogseth var også formann i Klæbu Pleiehjems Foreldreforening fra 27. mai 1972.
Tanjore gasskraftverk
Tanjore gasskraftverk er et gasskraftverk i distriktet Tanjore i delstaten Tamil Nadu, India. Brenselstypen er naturgass. Det har en effekt på 119,8 MW og stod ferdig i 2005. Operatør er Lanco Group Ltd.
Henry Thillberg
Henry Thillberg (født 17. august 1930) er en svensk tidligere fotballspiller. Thillberg, som var midtbanespiller, spilte for Malmö FF fra 1951 til 1962.
Thillberg spilte også landslagsfotball for Sverige, og står notert med 22 kamper og åtte mål.
Rekurvbue
En rekurvbue (engelsk recurve bow) er en bue som brukes i bueskyting. Det er en moderne utgave av langbuen, og har buelemmer som ytterst er bøyd litt vekk fra skytteren. Rekurvbuen har lettere drag og bedre kast enn langbuen. Det er vanlig å utstyre rekurvbuen med stabilisatorer og justerbart sikte.
I olympiske leker er det kun rekurvbuer som brukes.
Eublepharis
(E. macularius)
Eublepharis er en slekt av gekkoer.
De skiller seg fra de fleste andre gekkoer ved at de har bevegelige øyelokk, og tær uten festeskiver. Halen er tykk, og brukes til å lagre fett. Slekten er utbredt i de tørre strøkene fra Tyrkia og Syria i vest, til Bangladesh i øst, og Turkmenistan i nord.
Mate Mezulić
Mate Mezulić (født 15. juli 1981) er en kroatisk bobkjører.
Han representerte Kroatia under Vinter-OL 2018 i Pyeongchang, hvor han ble nummer 28 i firer-bob.
Majavatn kirke
Majavatn kirke er ei kirke fra 1915 i Grane kommune, Nordland fylke. Byggverket er i tømmer og har 80 plasser.
Kirken ble opprinnelig bygget som Majavatn misjonshus av Finnemisjonen i forbindelse med en større utvikling av stevneplassen ved Majavatn for kristen virksomhet blant sørsamer. Initiativtaker var predikant Paul Pedersen. I 1924 ble bygningen utvidet med klokketårn, kor, kafeteria i forbindelse med at den fikk endret status til kapell. .
Teodora
Kjente personer med navnet
Personene i listen er ordnet kronologisk etter fødselsår.
Na Seung-do
Na Seung-do (født 27. januar 1990) er en sørkoreansk håndballspiller. Han spilte på Sør-Koreas herrelandslag i håndball i Håndball-VM 2011.
António Vieira
António Vieira (født 6. februar 1608 i Lisboa i Portugal, død 18. juli 1697 i Sao Salvador da Bahia i Brasil) var en portugisisk katolsk teolog, jesuitt og misjonær i Sør-Amerika. Han regnes som de brasilianske indianeres apostel og som kraftfull predikant mot og kritiker av misforhold i koloniene.
Liv og virke
Vieira flyttet i 1612 med sin familie til Brasil. Han ble utdannet ved jesuittkollegiet i Salvador da Bahia, ble novise i 1625 og underviste kort tid etter det i retorikk og dogmatikk ved kollegiet i Olinda. I 1635 ble han presteviet og begynte som misjonær i det nordøstlige Brasil blant indianerstammene der.
I 1641, året etter at en revolusjon i Portugal hadde bragt kong Johan IV og Huset Braganza til makten, vendte han tilbake til Europa som ledsager av visekongens sønn. Kongen ble imponert over pater Vieiras vidd og engasjerte ham som rådgiver, og sendte ham fra 1647 på flere diplomatiske oppdrag, til England, Nederland, Frankrike og Italia. I 1650 foretok han en reise til Roma for å forberede bryllupet mellom Anna av Østerrike og tronfølger Theodosius, men det slo feil. Han var på denne tid en ivrig skribent, for eksempel av fire pamfletter som gikk inn for opprettelsen av handelsselskaper, reform av den portugisiske inkvisisjon, avslutning av skillet mellom og forskjellsbehandlingen mellom cristãos-velhos (gammelkristne) og cristãos-novos (nykristne, det vil si etterkommere av folk som mange generasjoner tidligere var konverterte jøder eller maurere), og for jødiske og andre fremmede handelsfolks tillatelse til å etablere seg i Portugal. Han bidro vesentlig til opprettelsen av Companhia Geral do Comércio do Brasil (Det allmenne selskap for brasilhandelen). Han gikk også inn for en omlegging av prestenes prekenstil, slik at den ble mer samfunnsrefsende og bedre stimulere tilhørernes samvittighetsransakelse.
Han vendte i 1652 tilbake til Brasil. I 1653 kom han til Maranhão og reiste fra Pará til Rio Tocantins, der han misjonerte blant indianerne. Han ble på mange måter obstruert av koloniherrene i sitt arbeide for å forhindre at indianerne ble utbyttet. Han dro i den hensikt i 1654 tilbake til Portugal for å få i stand en ordning som skulle løse indianernes områder fra koloniherrenes kontroll. Dette lyktes han i da kongen i 1655 ved dekret gav jesuittordenen kontrollen over et betydelig område; en kyststrekning på ca. 400 legoas (om lag 2200 km) med om lag 200 000 innbyggere.
I 1661 flammet kolonistenes raseri opp mot pater Vieira. De mente at deres egen velstand ville bli truet hvis indianerne ble innrømmet stadig flere rettigheter. Dermed ble pater Vieira og 31 andre jesuittmisjonærer tvunget til å reise tilbake til Portugal. Hans kongelige beskytter Johan var død, og enkelte ved det kongelige hoff fryktet pater Vieiras innflytelse. De sørget derfor at han ble sendt vekk fra hovedstaden og til Porto og deretter til Coimbra. Men han fortsatte med sin refsende forkynnelse, og til slutt pusset de samme hoffkreftene inkvisisjonen (som i høy grad var styrt av verdslige krefter) på ham. Han ble anklaget for heresi. Saken hans varte fra oktober 1665 til desember 1667, og han ble til slutt ilagt forbud mot å undervise, skrive og preke.
NM i hopp uten tilløp 1922
NM i hopp uten tilløp 1922 var en del av NM i friidrett 1922.
António Vieira
Liv og virke
Etter at kong Peter II kom på tronen fikk pater Vieira anledning til å bli rehabilitert i Roma av pave Klemens X. Denne paven hadde stor aktelse for ham. Mens han var i Roma fikk han foretrede for kardinalkollegiet og tale der. Han ble skriftefar for den svenske eksdronning Christina I som hadde konvertert til katolisismen. Han forfattet også en analyse av den portugisiske inkvisisjon, med det resultat at pave Klemens XI grep inn mot den og surpenderte dens virke mellom 1676 og 1681. Til slutt vendte han tilbake til Portugal, utstyrt med en pavelig bulle som beskyttet ham mot inkvisisjonen.
NM i hopp uten tilløp 1922
Mesterskapet ble arrangert i Turnhallen i Haugesund 26. mars. Arrangør var Haugesund IL.
António Vieira
Liv og virke
I januar 1681 la han ut på sjøreisen tilbake til Brasil. Han slo seg ned i Salvador da Bahia og overtok i 1687 ledelsen av jesuittenes ordensprovins Bahia, et verv han innehadde frem til sin død i 1697.
Frankfurt am Main Stadion stasjon
Frankfurt am Main Stadion stasjon (tidligere Frankfurt-Sportfeld) er en stasjon i Frankfurt am Main. Den betjenes av lokaltrafikk, og er Commerzbank-Arenas stasjon. Med runt 570 tog daglig er den Tysklands travleste jernbaneknutepunkt.
António Vieira
Liv og virke
Pater Vieira er særlig kjent for sine skrifter som fordømmer slaveriet. Hans Sermões omfatter femten bind og ble utgitt mellom 1679 og 1748. Noen fullstendig publikasjon av hans verker er ennå ikke kommet.
Hans skrifter regnes til dels som mesterverker innen den portugisiske prosa under barokken, og som høydepunkter i portugisisk litteraturhistorie.
Mens han virket blant indianere, lærte han seg flere av deres språk og preget en rekke fremmedord fra deres språk som via hans verker fløt inn i portugisisk og andre europeiske språk.
Hans politiske idealer med innsatsen for jøders og indianeres rettigheter, og fordømmelsen av den økonomiske utbyttingen av indianerne, og den generelle kritikk av materialismen, har gitt ham et positivt ettermæle.
Verker
Vieira har etterlatt seg 53 verker:
Benedikt Nikpalj
Benedikt Nikpalj (født 6. september 1993) er en kroatisk bobkjører.
Han representerte Kroatia under Vinter-OL 2018 i Pyeongchang, hvor han ble nummer 28 i firer-bob.
Stolpe (heraldikk)
Stolper finnes også som støtteopphengere for ledninger (telefon- eller lys-/lyktestolper.
Stolpe eller pæl er betegnelsen på en grafisk figur i våpenskjold. Den har en geometrisk form og inngår blant heraldikkens heroldsfigurer.
thumb|Stolpe avkuttet og forskjøvet i [[Nessets kommunevåpen]] En stolpe er en loddrett inndeling av skjoldet og er ofte lik et to ganger kløvd skjold. Er stolpen som midtfigur en del smalere enn de to sidefigurene, kalles den en smal stolpe (for eksempel i Orkdals kommunevåpen). Betegnelsen stolpe (pæl) kan også brukes når midtfiguren er noe bredere enn sidefigurene (f.eks. Ørskogs kommunevåpen).
Når stolpen ikke berører skjoldkantene, kalles den en svevende stolpe (slektsvåpen Ihlen). En stolpes sidekanter kan ha bølgeform og heter i våpenbeskrivelsen (blasoneringen) "stolpe dannet ved bølgesnitt" (Orkdals kommunevåpen fra 1986), men den har også vært kalt for "en loddrett sølv-elv" (Notoddens kommunevåpen fra 1939). Stolpen kan være "innsvinga" (Kvams kommunevåpen), eller "avskoren og forskuva mot venstre" (Nessets kommunevåpen).
Stolpe er en figur i våpenskjold allerede i middelalderen og stolpen forekommer i alle land med europeisk heraldikk. Stolpe finnes både i offentlige våpen (riksvåpen og andre statlige våpen, kommunevåpen og andre landskapsvåpen) og i private våpen (person- og slektsvåpen, laugsvåpen og andre ideelle eller kommersielle korporasjoners våpen).
I bumerker kalles en loddrett linje eller strek ofte for en "stav". Denne figuren er da ikke en flate som i våpenskjold.
I mange nasjonalflagg er det inndelinger som tilsvarer stolpe og to ganger kløvd våpenskjold, f.eks. for Frankrike og Irland.
Litteratur
Andre land
Mr. & Mrs. Smith
Mr. & Mrs. Smith er en amerikansk actionkomedie fra 2005, regissert av Doug Liman og skrevet av Simon Kinberg.
Handling
Forstadsekteparet John og Jane Smith oppdager at ektefellen er en leiemorder og at de selv har fått i oppdrag å drepe den andre.
Udupi kullkraftverk
Udupi kullkraftverk er et kullkraftverk i distriktet Udupi i delstaten Karnataka, India. Brenselstypen er bitumenøst kull. I september 2012 ble kraftverket satt i drift med 2x600 MW enheter; den første av disse enhetene stod ferdig i 2010. Totaleffekten ble dermed1 200 MW fordelt på to enheter. Kraftverket ble opprinnelig eid av Nagarjuna Power Corporation Limited. Det ble driftet av Udupi Power Corporation Limited, som eies av Lanco Infratech. I august 2014 inngikk Lanco Infratech avtale med Adani Power om å selge kraftverket. Salget ble gjennomført i april 2015.
Adani Power la senere frem planer om å bygge ut kraftverket. Fase 2 skulle øke kapasiteten med 2x800MW. Indiske myndigheter (Ministry of Environment, Forest and Climate Change – MoEF) ga klarsignal til fase 2.
Gurpreet Singh
Singh kom til Stabæk fra East Bengal før 2015-sesongen, og ble den første inderen på 79 år med toppseriespill i Europa. Han fikk Tippeliga-debuten mot Start i mai 2016, i en kamp Stabæk vant 5–0. De første to sesongene var Singh andrekeeper bak Sayouba Mandé, men våren 2017 bestemte Stabæk-trener Toni Ordinas seg for å satse på Singh som førstevalg. Singh sto imidlertid noen få kamper før han ble plassert bak i køen igjen og deretter forlot han klubben fordi han ikke fikk spilletid.
Pr. juni 2017 har Singh 15 A-landskamper for India.
Valerij Gazzajev
Valerij Georgijevitsj Gazzajev (russisk: Валерий Георгиевич Газзаев, ossetisk: Гӕззаты Георгийы фырт Валерæ - Gæzzæty Georgijy Fyrt Valeræ, født 7. august 1954 i Ordzjonikidze i Nord-Ossetia i Den russiske sovjetiske føderative sosialistrepublikk i Sovjetunionen) er president for det russiske fotballaget Alania (Vladikavkaz). Han har spilt fotball før, og da spilte han spiss på disse lagene: FC Spartak Vladikavkaz, FC SKA Rostov-on-Don, Lokomotiv Moskva, Dynamo Moskva og FC Dinamo Tbilisi. Han har spilt åtte kamper og scoret fire mål for.
Myōan Eisai
Myōan Eisai eller Yosai (japansk: 明菴栄西, født 27. mai 1141 i Bitchūprovinsen i Japan, død 2. juli 1215 i Kyoto, Japan) var en japansk Zen-buddhistisk prest som er kreditert for å ha bragt både Rinzai-skolen og grønn te fra Kina til Japan. Han er ofte bare kjent under navnene Eisai og Yōsai Zenji som ordrett betyr «Zenmesteren Eisai».
Kinas riksvei 106
Kinas riksvei 106 (G106; 106国道, 106 Guo Dao) er en hovedvei fra Beijing til Guangzhou i Folkerepublikken Kina.
Myōan Eisai
Blant hans mest kjente elever var Dōgen, som grunnla Zen-skolen Sōtō.
Kinas riksvei 106
Den går ut fra Beijing gjennom Yuquanying og fører innom blant annet Hengshui, Puyang, Kaifeng, Ezhou og Shaoguan på sin vei ned til Guangzhou i Sørkina. Veien er 2 466 km lang.
Kondapalli kraftverk
(Lanco) Kondapalli kraftverk  er et gasskraftverk i distriktet Krishna i delstaten Andhra Pradesh, India. Brenselstypen er bitumenøst kull. Det har en totaleffekt på 1 476 MW, fordelt på fire enheter. Den første enheten stod ferdig i oktober 2000. Utbygger var Lanco Group Ltd.
Vestsiden skole (Porsgrunn)
Vestsiden skole er en kombinert barne- og ungdomsskole i Porsgrunn kommune. Den har rundt 450 elever og 65 ansatte (per høsten 2022).
Fra august 2022 er Ole-Eyvind Fossdal skolens rektor. Han etterfulgte Tone Smemo Stølen i stillingen.
Jhabua kraftverk
Jhabua kraftverk er et varmekraftverk under utbygging i distriktet Krishna i delstaten Madhya Pradesh i India. Brenselstypen blir bitumenøst kull og naturgass. Det får totalt 600 MW effekt når det står ferdig. Byggearbeidene ble påbegynt i 2008. Utbygger er Kedia Group.
Etiopisk birr
Birr er myntenheten i Etiopia.
Birr har valutakode ETB og er inndelt i 100 santeems/santims på amharisk eller andre etiopiske språk, skrivemåten varierer noe. På engelsk brukes cent.
Fram til 1976 var dollar den engelske oversettingen av birr, men i dag brukes ordet birr også på engelsk.
Pålydende
Mynter i sirkulasjon:
Sedler i sirkulasjon:
Antonio Zelić
Antonio Zelić (født 5. juni 1994) er en kroatisk bobkjører.
Libingan ng mga Bayani
Heroes' Cemetery, også kjent offisielt på tagalog som Libingan ng mga Bayani (LNMB), er en nasjonal gravlund i militærbasen Fort Bonifacio (tidligere det amerikanske Fort William McKinley) i Western Bicutan i Taguig City i Metro-Manila på Filippinene.